Kuijõe kalmistu

Kuijõe kalmistu (ka Kuijõe baptistikalmistu) on kalmistu Kullamaa kihelkonnas Läänemaal, tänapäevase haldusjaotuse järgi Kuijõe külas Lääne-Nigula vallas Lääne maakonnas. Kalmistu paikneb kunagisest Kuijõe palvelast linnulennult umbes 2,5 km põhja suunas ja selle pindala on umbes 0,3 ha. 

Kuijõel moodustati 1888. aastal iseseisev priilaste kogudus, 1903. aastal ühineti baptisti kogudusega. Millalgi pärast ühinemist asus kogudus rajama oma kalmistut. Esimene matus toimus uuel kalmistul teadaolevalt 1921. aastal, kui maeti Kuijõe baptistikoguduse esimene vanem Juhan Sillart. Kalmistu on praegu kasutusel ja korrastatud, seda hooldab Lääne-Nigula vald.

Kalmistule maetuid
1921 – Juhan Sillart
1998 – Bernhard Pärni

Käsikirjad
Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002

Välislingid
Kuijõe kalmistu endise Risti valla kodulehel
Kalmistud Lääne-Nigula valla kodulehel
Lääne-Nigula valla kalmistute kasutamise eeskiri

Kategooria:Kullamaa kihelkonna kalmistud
Kategooria:Lääne-Nigula vald
Kategooria:Lääne maakonna kalmistud
Kategooria:Eesti baptistikalmistud